Ericu950/Stoicheia-meter-silver huggingface dataset:
οὔ τε τὰ ὑμέτερα ὑμῖν ἀποδώσει  αὑτοῦ γάρ φησιν εἶναι  , οὔ τ ἐν τῇ οἰκουμένῃ αἱ δωρειαὶ ἔσονται , ἵνα μὴ διαβληθῇ πρὸς τοὺς Ἕλληνας , ἀλλ ἄλλη τις χώρα καὶ ἄλλος , ὡς ἔοικε , τόπος φανήσεται , οὗ ὑμῖν αἱ δωρειαὶ δοθήσονται .
περὶ δ ὧν ἐν τῇ εἰρήνῃ εἴληφε χωρίων , ὑμῶν ἐχόντων , παρασπονδῶν καὶ λύων τὴν εἰρήνην , ἐπειδὴ οὐκ ἔχει ὅ τι εἴπῃ , ἀλλ ἀδικῶν φανερῶς ἐξελέγχεται , ἐπιτρέπειν φησὶ περὶ τούτων ἕτοιμος εἶναι ἴσῳ καὶ κοινῷ δικαστηρίῳ ·
περὶ ὧν μόνων οὐδὲν δεῖ ἐπιτροπῆς , ἀλλ ἀριθμὸς ἡμερῶν ἐστιν ὁ κρίνων .
ἅπαντες γὰρ ἴσμεν τίνι μηνὶ καὶ τίνι ἡμέρᾳ ἡ εἰρήνη ἐγένετο .
ὥσπερ δὲ ταῦτα ἴσμεν , κ ἀκεῖνα ἴσμεν , τίνι μηνὶ καὶ τίνι ἡμέρᾳ Σέρρειον τεῖχος καὶ Ἐργίσκη καὶ Ἱερὸν ὄρος ἑάλω .
οὐ δὴ ἀφανῆ ἐστι τὰ οὕτω πραχθέντα , οὐ δὲ κρίσεως δεόμενα , ἀλλὰ πᾶσι γνώριμα πότερος πρότερος ὁ μήν ἐστιν , ἐν ᾧ ἡ εἰρήνη ἐγένετο ἢ ἐν ᾧ τὰ χωρία ἑάλω .
φησὶ δὲ καὶ τοὺς αἰχμαλώτους ἡμῶν , ὅσοι ἐν τῷ πολέμῳ ἑάλωσαν , ἀποδεδωκέναι ·
ὃς τὸν μὲν Καρύστιον , τὸν πρόξενον τῆς ἡμετέρας πόλεως , ὑπὲρ οὗ ὑμεῖς τρεῖς πρέσβεις ἐπέμψατε ἀπαιτοῦντες , τοῦτον τὸν ἄνδρα ἐκεῖνος οὕτω σφόδρα ὑμῖν ἐβούλετο χαρίσασθαι , ὥστ ἀπέκτεινε καὶ οὐ δ ἀναίρεσιν ἔδωκεν , ἵνα ταφῇ .
περὶ δὲ Χερρονήσου , ἅ τ ἐπιστέλλει πρὸς ὑμᾶς ἄξιόν ἐστιν ἐξετάσαι , ἔτι δὲ καὶ ἃ πράττει , καὶ ταῦτ εἰδέναι .
τὸν μὲν γὰρ τόπον ἅπαντα τὸν ἔξω Ἀγορᾶς ὡς ἑαυτοῦ ὄντα καὶ ὑμῖν οὐδὲν προσήκοντα δέδωκε καρποῦσθαι Ἀπολλωνίδῃ τῷ Καρδιανῷ .
καίτοι Χερρονήσου οἱ ὅροι εἰσίν , οὐκ Ἀγορά , ἀλλὰ βωμὸς τοῦ Διὸς τοῦ ὁρίου , ὅς ἐστι μεταξὺ Πτελεοῦ καὶ Λευκῆς ἀκτῆς , ᾗ ἡ διορυχὴ ἔμελλε Χερρονήσου ἔσεσθαι , ὥς γε τὸ ἐπίγραμμα τὸ ἐπὶ τοῦ βωμοῦ τοῦ Διὸς τοῦ ὁρίου δηλοῖ .
ἔστι δὲ τουτί ·
τόνδε καθιδρύσαντο θεῷ περικαλλέα βωμὸν λευκῆς καὶ Πτελεοῦ μέσσον ὅρον θέμενοι ἐνναέται , χώρης σημήϊον ·
ἀμμορίης δὲ αὐτὸς ἄναξ μακάρων ἐστὶ μέσος Κρονίδης .
ταύτην μέντοι τὴν χώραν , τοσαύτην οὖσαν ὅσην οἱ πολλοὶ ὑμῶν ἴσασιν , ὡς ἑαυτοῦ οὖσαν τὴν μὲν αὐτὸς καρποῦται , τὴν δ ἄλλοις δωρειὰν δέδωκε , καὶ ἅπαντα τὰ κτήματα τὰ ὑμέτερα ὑφ αὑτῷ ποιεῖται .
καὶ οὐ μόνον τὴν ἔξω Ἀγορᾶς χώραν σφετερίζεται , ἀλλὰ καὶ πρὸς Καρδιανούς , οἳ οἰκοῦσιν εἴσω Ἀγορᾶς , ἐπιστέλλει ἐν τῇ νῦν ἐπιστολῇ ὡς δεῖ ὑμᾶς διαδικάζεσθαι  πρὸς Καρδιανοὺς τοὺς κατοικοῦντας ἐν τῇ ὑμετέρᾳ  εἴ τι πρὸς αὐτοὺς διαφέρεσθε .
διαφέρονται δὲ πρὸς ὑμᾶς , σκέψασθε εἰ περὶ μικροῦ 0 .
ἑαυτῶν φασι τὴν χώραν οὖσαν οἰκεῖν καὶ οὐχ ὑμετέραν , καὶ τὰ μὲν ὑμέτερα εἶναι ἐγκτήματα ὡς ἐν ἀλλοτρίᾳ , τὰ δὲ ἑαυτῶν κτήμαθ ὡς ἐν οἰκείᾳ , καὶ ταῦθ ὑμέτερον πολίτην γράψαι ἐν ψηφίσματι , Κάλλιππον Παιανιέα 0 1 2 .
καὶ τοῦτό γ ἀληθῆ λέγουσιν ·
ἔγραψε γάρ , καὶ ἐμοῦ γ αὐτὸν γραψαμένου παρανόμων γραφὴν ὑμεῖς ἀπεψηφίσασθε ·
τοιγάρτοι ἀμφισβητήσιμον ὑμῖν τὴν χώραν κατεσκεύακεν .
ὁπότε δὲ περὶ τούτου τολμήσετε πρὸς Καρδιανοὺς διαδικάζεσθαι , εἴ θ ὑμετέρα ἐστὶν εἴ τ ἐκείνων ἡ χώρα , διὰ τί οὐ καὶ πρὸς τοὺς ἄλλους Χερρονησίτας τὸ αὐτὸ δίκαιον ἔσται ;
καὶ οὕτως ὑβριστικῶς ὑμῖν κέχρηται ὥστε φήσιν , ἂν μὴ θέλωσι διαδικάζεσθαι οἱ Καρδιανοί , αὐτὸς ἀναγκάσειν , ὡς ὑμῶν γ οὐκ ἂν δυναμένων οὐδὲν ἀναγκάσαι Καρδιανοὺς ὑμῖν ποιῆσαι ·
ἐπειδὴ δ ὑμεῖς οὐ δύνασθε , αὐτός φησι τοῦτ ἀναγκάσειν αὐτοὺς ποιῆσαι .
ἆρ οὐ μεγάλα φαίνεται ὑμᾶς εὐεργετῶν ;
καὶ ταύτην τὴν ἐπιστολήν τινες εὖ ἔφασαν γεγράφθαι , οἳ πολὺ ἂν δικαιότερον ὑφ ὑμῶν ἢ Φίλιππος μισοῖντο 0 .
ἐκεῖνος μέν γ ἑαυτῷ κτώμενος δόξαν καὶ μεγάλ ἀγαθὰ ἅπαντα καθ ὑμῶν πράττει ·
ὅσοι δ Ἀθηναῖοι ὄντες μὴ τῇ πατρίδι , ἀλλὰ Φιλίππῳ εὔνοιαν ἐνδείκνυνται , προσήκει αὐτοὺς ὑφ ὑμῶν κακοὺς κακῶς ἀπολωλέναι , εἴπερ ὑμεῖς τὸν ἐγκέφαλον ἐν τοῖς κροτάφοις καὶ μὴ ἐν ταῖς πτέρναις καταπεπατημένον φορεῖτε .
ὑπόλοιπόν μοί ἐστιν ἔτι πρὸς ταύτην τὴν ἐπιστολὴν τὴν εὖ ἔχουσαν καὶ τοὺς λόγους τῶν πρέσβεων γράψαι τὴν ἀπόκρισιν , ἣν ἡγοῦμαι δικαίαν τ εἶναι καὶ συμφέρουσαν ὑμῖν .
ἔδει μέν , ὦ ἄνδρες Ἀθηναῖοι , τοὺς λέγοντας ἅπαντας μή τε πρὸς ἔχθραν ποιεῖσθαι λόγον μηδένα μή τε πρὸς χάριν , ἀλλ ὃ βέλτιστον ἕκαστος ἡγεῖτο , τοῦτ ἀποφαίνεσθαι , ἄλλως τε καὶ περὶ κοινῶν πραγμάτων καὶ μεγάλων ὑμῶν βουλευομένων ·
ἐπεὶ δ ἔνιοι τὰ μὲν φιλονικίᾳ , τὰ δ ᾑτινιδήποτ αἰτίᾳ προάγονται λέγειν , ὑμᾶς , ὦ ἄνδρες Ἀθηναῖοι , τοὺς πολλοὺς δεῖ πάντα τ ἄλλ ἀφελόντας , ἃ τῇ πόλει νομίζετε συμφέρειν , ταῦτα καὶ ψηφίζεσθαι καὶ πράττειν 0 .
ἡ μὲν οὖν σπουδὴ περὶ τῶν ἐν Χερρονήσῳ πραγμάτων ἐστὶ καὶ τῆς στρατείας , ἣν ἑνδέκατον μῆνα τουτονὶ Φίλιππος ἐν Θρᾴκῃ ποιεῖται ·
τῶν δὲ λόγων οἱ πλεῖστοι περὶ ὧν Διοπείθης πράττει καὶ μέλλει ποιεῖν εἴρηνται .
ἐγὼ δ ὅσα μέν τις αἰτιᾶταί τινα τούτων , οὓς κατὰ τοὺς νόμους ἐφ ὑμῖν ἐστιν , ὅταν βούλησθε , κολάζειν , κ ἂν ἤδη δοκῇ κ ἂν ἐπισχοῦσιν περὶ αὐτῶν σκοπεῖν ἐγχωρεῖν ἡγοῦμαι , καὶ οὐ πάνυ δεῖ περὶ τούτων οὔ τ ἔμ οὔ τ ἄλλον οὐδέν ἰσχυρίζεσθαι ·
ὅσα δ ἐχθρὸς ὑπάρχων τῇ πόλει καὶ δυνάμει πολλῇ περὶ Ἑλλήσποντον ὢν πειρᾶται προλαβεῖν , κ ἂν ἅπαξ ὑστερήσωμεν , οὐκέθ ἕξομεν σῶσαι , περὶ τούτων δ οἴομαι τὴν ταχίστην συμφέρειν καὶ βεβουλεῦσθαι καὶ παρεσκευάσθαι , καὶ μὴ τοῖς περὶ τῶν ἄλλων θορύβοις καὶ ταῖς κατηγορίαις ἀπὸ τούτων ἀποδρᾶναι .
πολλὰ δὲ θαυμάζων τῶν εἰωθότων λέγεσθαι παρ ὑμῖν , οὐδενὸς ἧττον , ὦ ἄνδρες Ἀθηναῖοι , τεθαύμακα , ὃ καὶ πρώην τινὸς ἤκουσ εἰπόντος ἐν τῇ βουλῇ , ὡς ἄρα δεῖ τὸν συμβουλεύοντα ἢ πολεμεῖν ἁπλῶς ἢ τὴν εἰρήνην ἄγειν συμβουλεύειν .
ἔστι δέ , εἰ μὲν ἡσυχίαν Φίλιππος ἄγει καὶ μή τε τῶν ἡμετέρων ἔχει παρὰ τὴν εἰρήνην μηδὲν μή τε συσκευάζεται πάντας ἀνθρώπους ἐφ ἡμᾶς , οὐκέτι δεῖ λέγειν , ἀλλ ἁπλῶς εἰρήνην ἀκτέον , καὶ τά γ ἀφ ὑμῶν ἕτοιμ ὑπάρχονθ ὁρῶ 0 ·
εἰ δ ἃ μὲν ὠμόσαμεν καὶ ἐφ οἷς τὴν εἰρήνην ἐποιησάμεθα , ἔστιν ἰδεῖν καὶ γεγραμμένα κεῖται , φαίνεται δ ἀπ ἀρχῆς ὁ Φίλιππος , πρὶν Διοπείθην ἐκπλεῦσαι καὶ τοὺς κληρούχους , οὓς νῦν αἰτιῶνται πεποιηκέναι τὸν πόλεμον , πολλὰ μὲν τῶν ἡμετέρων ἀδίκως εἰληφώς , ὑπὲρ ὧν ψηφίσμαθ ὑμέτερ ἐγκαλοῦντα κύρια ταυτί , πάντα δὲ τὸν χρόνον συνεχῶς τὰ τῶν ἄλλων Ἑλλήνων καὶ βαρβάρων λαμβάνων καὶ ἐφ ἡμᾶς συσκευαζόμενος , τί τοῦτο λέγουσιν , ὡς πολεμεῖν ἢ ἄγειν εἰρήνην δεῖ ;
οὐ γὰρ αἵρεσίς ἐστιν ἡμῖν τοῦ πράγματος , ἀλλ ὑπολείπεται τὸ δικαιότατον καὶ ἀναγκαιότατον τῶν ἔργων , ὃ ὑπερβαίνουσιν ἑκόντες οὗτοι .
ἀμύνεσθαι τὸν πρότερον πολεμοῦνθ ἡμῖν .
πλὴν εἰ τοῦτο λέγουσι νὴ Δί , ὡς , ἂν ἀπέχηται τῆς Ἀττικῆς καὶ τοῦ Πειραιῶς Φίλιππος , οὔ τ ἀδικεῖ τὴν πόλιν οὔ τε ποιεῖ πόλεμον .
εἰ δ ἐκ τούτων τὰ δίκαια τίθενται καὶ τὴν εἰρήνην ταύτην ὁρίζονται , ὅτι μὲν δήπουθεν οὔ θ ὅσι οὔ τ ἀνεκτὰ λέγουσιν οὔ θ ὑμῖν ἀσφαλῆ , δῆλόν ἐστιν ἅπασιν , οὐ μὴν ἀλλ ἐναντία συμβαίνει ταῖς κατηγορίαις ἃς Διοπείθους κατηγοροῦσι καὶ αὐτὰ ταῦτα λέγειν αὐτούς .
τί γὰρ δήποτε τῷ μὲν Φιλίππῳ πάντα τ ἄλλα ποιεῖν ἐξουσίαν δώσομεν , ἂν τῆς Ἀττικῆς ἀπέχηται , τῷ Διοπείθει δ οὐ δὲ βοηθεῖν τοῖς Θρᾳξὶν ἐξέσται , ἢ πόλεμον ποιεῖν αὐτὸν φήσομεν ;
ἀλλὰ νὴ Δία , ταῦτα μὲν ἐξελέγχονται , δεινὰ ποιοῦσι δ οἱ ξένοι περικόπτοντες τὰ ἐν Ἑλλησπόντῳ , καὶ Διοπείθης ἀδικεῖ κατάγων τὰ πλοῖα , καὶ δεῖ μὴ ἐπιτρέπειν αὐτῷ .
ἔστω , γιγνέσθω ταῦτα , οὐδὲν ἀντιλέγω .
οἶμαι μέντοι δεῖν , εἴπερ ὡς ἀληθῶς ἐπὶ πᾶσι δικαίοις ταῦτα συμβουλεύουσιν , ὥσπερ τὴν ὑπάρχουσαν τῇ πόλει δύναμιν καταλῦσαι ζητοῦσι , τὸν ἐφεστηκότα καὶ πορίζοντα χρήματα ταύτῃ διαβάλλοντες ἐν ὑμῖν , οὕτω τὴν Φιλίππου δύναμιν δεῖξαι διαλυθησομένην , ἂν ὑμεῖς ταῦτα πεισθῆτε .
εἰ δὲ μή , σκοπεῖθ ὅτι οὐδὲν ἄλλο ποιοῦσιν ἢ καθιστᾶσι τὴν πόλιν εἰς τὸν αὐτὸν τρόπον δι οὗ τὰ πράγμαθ ἅπαντ ἀπολώλεκεν 0 .
ἴστε γὰρ δήπου τοῦθ ὅτι οὐδενὶ τῶν πάντων πλέον κεκράτηκε Φίλιππος , ἢ τῷ πρότερος πρὸς τοῖς πράγμασι γίγνεσθαι 0 .
ὁ μὲν γὰρ ἔχων δύναμιν συνεστηκυῖαν ἀεὶ περὶ αὑτὸν καὶ προειδὼς ἃ βούλεται πρᾶξαι , ἐξαίφνης ἐφ οὓς ἂν αὐτῷ δόξῃ πάρεστιν ·
ἡμεῖς δ ἐπειδὰν πυθώμεθά τι γιγνόμενον , τηνικαῦτα θορυβούμεθα καὶ παρασκευαζόμεθα .
εἶτ , οἶμαι , συμβαίνει τῷ μὲν ἐφ ἃν ἔλθῃ , ταῦτ ἔχειν κατὰ πολλὴν ἡσυχίαν , ἡμῖν δ ὑστερίζειν , καὶ ὅσ ἂν δαπανήσωμεν , ἅπαντα μάτην ἀνηλωκέναι , καὶ τὴν μὲν ἔχθραν καὶ τὸ βούλεσθαι κωλύειν ἐνδεδεῖχθαι , ὑστερίζοντας δὲ τῶν ἔργων αἰσχύνην προσοφλισκάνειν .
μὴ τοίνυν ἀγνοεῖτ , ὦ ἄνδρες Ἀθηναῖοι , ὅτι καὶ τὰ νῦν τ ἄλλα μέν ἐστι λόγοι ταῦτα καὶ προφάσεις , πράττεται δὲ καὶ κατασκευάζεται τοῦτο , ὅπως ὑμῶν μὲν οἴκοι μενόντων , ἔξω δὲ μηδεμιᾶς οὔσης τῇ πόλει δυνάμεως , μετὰ πλείστης ἡσυχίας ἅπανθ ὅσα βούλεται Φίλιππος διοικήσεται .
θεωρεῖτε γὰρ τὸ παρὸν πρῶτον , ὃ γίγνεται .
νυνὶ δύναμιν μεγάλην ἐκεῖνος ἔχων ἐν Θρᾴκῃ διατρίβει , καὶ μεταπέμπεται πολλήν , ὥς φασιν οἱ παρόντες , ἀπὸ Μακεδονίας καὶ Θετταλίας .
ἐὰν οὖν περιμείνας τοὺς ἐτησίας ἐπὶ Βυζάντιον ἐλθὼν πολιορκῇ , πρῶτον μὲν οἴεσθε τοὺς Βυζαντίους μενεῖν ἐπὶ τῆς ἀνοίας τῆς αὐτῆς ὥσπερ νῦν , καὶ οὔ τε παρακαλεῖν ὑμᾶς οὔ τε βοηθεῖν αὑτοῖς ἀξιώσειν 0 ;
ἐγὼ μὲν οὐκ οἴομαι , ἀλλὰ καὶ εἴ τισι μᾶλλον ἀπιστοῦσιν ἢ ἡμῖν , καὶ τούτους εἰσφρήσεσθαι μᾶλλον ἢ κείνῳ παραδώσειν τὴν πόλιν , ἄν περ μὴ φθάσῃ λαβὼν αὐτούς 0 1 .
οὐκοῦν ἡμῶν μὲν μὴ δυναμένων ἐνθένδ ἀναπλεῦσαι , ἐκεῖ δὲ μηδεμιᾶς ὑπαρχούσης ἑτοίμου βοηθείας , οὐδὲν αὐτοὺς ἀπολωλέναι κωλύσει .
νὴ Δία , κακοδαιμονῶσι γὰρ ἅνθρωποι καὶ ὑπερβάλλουσιν ἀνοίᾳ .
πάνυ γε , ἀλλ ὅμως αὐτοὺς δεῖ σῶς εἶναι ·
συμφέρει γὰρ τῇ πόλει .
καὶ μὴν οὐ δ ἐκεῖνό γε δῆλόν ἐστιν ἡμῖν , ὡς ἐπὶ Χερρόνησον οὐχ ἥξει ·
ἀλλ εἴγ ἐκ τῆς ἐπιστολῆς δεῖ σκοπεῖν ἧς ἔπεμψε πρὸς ὑμᾶς , ἀμυνεῖσθαί φησι τοὺς ἐν Χερρονήσῳ .
ἂν μὲν τοίνυν ᾖ τὸ συνεστηκὸς στράτευμα , καὶ τῇ χώρᾳ βοηθῆσαι δυνήσεται καὶ τῶν ἐκείνου τι κακῶς ποιῆσαι ·
εἰ δ ἅπαξ διαλυθήσεται , τί ποιήσομεν , ἂν ἐπὶ Χερρόνησον ἴῃ ;
κρινοῦμεν Διοπείθη νὴ Δία .
καὶ τί τὰ πράγματ ἔσται βελτίω ;
ἀλλ ἐνθένδ ἂν βοηθήσαιμεν αὐτοί .
ἂν δ ὑπὸ τῶν πνευμάτων μὴ δυνώμεθα ;
ἀλλὰ μὰ Δί οὐχ ἥξει .
καὶ τίς ἐγγυητής ἐστι τούτου ;
ἆρ ὁρᾶτε καὶ λογίζεσθ , ὦ ἄνδρες Ἀθηναῖοι , τὴν ἐπιοῦσαν ὥραν τοῦ ἔτους , εἰς ἣν ἔρημόν τινες οἴονται δεῖν τὸν Ἑλλήσποντον ὑμῶν ποιῆσαι καὶ παραδοῦναι Φιλίππῳ ;
τί δ , ἂν ἀπελθὼν ἐκ Θρᾴκης καὶ μη δὲ προσελθὼν Χερρονήσῳ μη δὲ Βυζαντίῳ  καὶ γὰρ ταῦτα λογίζεσθε  ἐπὶ Χαλκίδα καὶ Μέγαρ ἥκῃ τὸν αὐτὸν τρόπον ὅνπερ ἐπ Ὠρεὸν πρώην , πότερον κρεῖττον ἐνθάδ αὐτὸν ἀμύνεσθαι καὶ προσελθεῖν τὸν πόλεμον πρὸς τὴν Ἀττικὴν ἐᾶσαι , ἢ κατασκευάζειν ἐκεῖ τιν ἀσχολίαν αὐτῷ 0 ;
ἐγὼ μὲν οἴομαι τοῦτο .
ταῦτα τοίνυν ἅπαντας εἰδότας καὶ λογιζομένους χρή , οὐ μὰ Δί οὐχ ἣν Διοπείθης πειρᾶται τῇ πόλει δύναμιν παρασκευάζειν , ταύτην βασκαίνειν καὶ διαλῦσαι πειρᾶσθαι , ἀλλ ἑτέραν αὐτοὺς προσπαρασκευάζειν καὶ συνευποροῦντας ἐκείνῳ χρημάτων καὶ τ ἄλλ οἰκείως συναγωνιζομένους .
εἰ γάρ τις ἔροιτο Φίλιππον , εἰπέ μοι , πότερ ἂν βούλοιο τούτους τοὺς στρατιώτας οὓς Διοπείθης νῦν ἔχει , τοὺς ὁποιουστινασοῦν  οὐδὲν γὰρ ἀντιλέγω  εὐθενεῖν καὶ παρ Ἀθηναίοις εὐδοξεῖν καὶ πλείους γίγνεσθαι τῆς πόλεως συναγωνιζομένης , ἢ διαβαλλόντων τινῶν καὶ κατηγορούντων διασπασθῆναι καὶ διαφθαρῆναι ;
ταῦτ ἂν οἶμαι φήσειεν .
εἶθ ἃ Φίλιππος ἂν εὔξαιτο τοῖς θεοῖς , ταῦθ ἡμῶν τινες ἐνθάδε πράττουσιν ;
εἶτ ἔτι ζητεῖτε πόθεν τὰ τῆς πόλεως ἀπόλωλεν ἅπαντα ;
βούλομαι τοίνυν μετὰ παρρησίας ἐξετάσαι τὰ παρόντα πράγματα τῇ πόλει , καὶ σκέψασθαι τί ποιοῦμεν αὐτοὶ νῦν καὶ ὅπως χρώμεθ αὐτοῖς .
ἡμεῖς οὔ τε χρήματ εἰσφέρειν βουλόμεθα , οὔ τ αὐτοὶ στρατεύεσθαι , οὔ τε τῶν κοινῶν ἀπέχεσθαι δυνάμεθα , οὔ τε τὰς συντάξεις Διοπείθει δίδομεν , οὔ θ ὅσ ἂν αὐτὸς αὑτῷ πορίσηται ἐπαινοῦμεν , ἀλλὰ βασκαίνομεν καὶ σκοποῦμεν πόθεν , καὶ τί μέλλει ποιεῖν , καὶ πάντα τὰ τοιαυτί , οὔ τ , ἐπειδήπερ οὕτως ἔχομεν , τὰ ἡμέτερ αὐτῶν πράττειν ἐθέλομεν , ἀλλ ἐν μὲν τοῖς λόγοις τοὺς τῆς πόλεως λέγοντας ἄξι ἐπαινοῦμεν , ἐν δὲ τοῖς ἔργοις τοῖς ἐναντιουμένοις τούτοις συναγωνιζόμεθα .
ὑμεῖς μὲν τοίνυν εἰώθαθ ἑκάστοτε τὸν παριόντ ἐρωτᾶν , τί οὖν χρὴ ποιεῖν ;
ἐγὼ δ ὑμᾶς ἐρωτῆσαι βούλομαι , τί οὖν χρὴ λέγειν ;
εἰ γὰρ μή τ εἰσοίσετε , μή τ αὐτοὶ στρατεύσεσθε , μή τε τῶν κοινῶν ἀφέξεσθε , μή τε τὰς συντάξεις δώσετε , μή θ ὅσ ἂν αὐτὸς αὑτῷ πορίσηται ἐάσετε , μή τε τὰ ὑμέτερ αὐτῶν πράττειν ἐθελήσετε , οὐκ ἔχω τί λέγω .
οἱ γὰρ ἤδη τοσαύτην ἐξουσίαν τοῖς αἰτιᾶσθαι καὶ διαβάλλειν βουλομένοις διδόντες , ὥστε καὶ περὶ ὧν φασι μέλλειν αὐτὸν ποιεῖν , καὶ περὶ τούτων προκατηγορούντων ἀκροᾶσθαι ,  τί ἄν τις λέγοι ;
ὅ τι τοίνυν δύναται ταῦτα ποιεῖν , ἐνίους μαθεῖν ὑμῶν δεῖ .
λέξω δὲ μετὰ παρρησίας ·
καὶ γὰρ οὐ δ ἂν ἄλλως δυναίμην .
πάντες ὅσοι πώποτ ἐκπεπλεύκασι παρ ὑμῶν στρατηγοί  ἢ γὼ πάσχειν ὁτιοῦν τιμῶμαι  καὶ παρὰ Χίων καὶ παρ Ἐρυθραίων καὶ παρ ὧν ἂν ἕκαστοι δύνωνται , τούτων τῶν τὴν Ἀσίαν οἰκούντων λέγω , χρήματα λαμβάνουσιν .
λαμβάνουσι δ οἱ μὲν ἔχοντες μίαν ἢ δύο ναῦς ἐλάττονα , οἱ δὲ μείζω δύναμιν πλείονα 0 1 .
καὶ διδόασιν οἱ διδόντες οὔ τε τὰ μικρὰ οὔ τε τὰ πολλὰ ἀντ οὐδενός  οὐ γὰρ οὕτω μαίνονται  , ἀλλ ὠνούμενοι μὴ ἀδικεῖσθαι τοὺς παρ αὑτῶν ἐκπλέοντας ἐμπόρους , μὴ συλᾶσθαι , παραπέμπεσθαι τὰ πλοῖα τὰ αὑτῶν , τὰ τοιαῦτα ·
φασὶ δ εὐνοίας διδόναι , καὶ τοῦτο τ οὔνομ ἔχει τὰ λήμματα ταῦτα .
καὶ δὴ καὶ νῦν τῷ Διοπείθει στράτευμ ἔχοντι σαφῶς ἐστι τοῦτο δῆλον ὅτι δώσουσι χρήματα πάντες οὗτοι ·
πόθεν γὰρ οἴεσθ ἄλλοθεν τὸν μή τε λαβόντα παρ ὑμῶν μηδὲν μή τ αὐτὸν ἔχονθ ὁπόθεν μισθοδοτήσει , στρατιώτας τρέφειν ;
ἐκ τοῦ οὐρανοῦ 0 ;
οὐκ ἔστι ταῦτα , ἀλλ ἀφ ὧν ἀγείρει καὶ προσαιτεῖ καὶ δανείζεται , ἀπὸ τούτων διάγει .
οὐδὲν οὖν ἄλλο ποιοῦσιν οἱ κατηγοροῦντες ἐν ὑμῖν ἢ προλέγουσιν ἅπασι μη δ ὁτιοῦν ἐκείνῳ διδόναι , ὡς καὶ τοῦ μελλῆσαι δώσοντι δίκην , μή τι ποιήσαντί γ ἢ καταπραξαμένῳ .
τοῦτ εἰσὶν οἱ λόγοι ·
μέλλει πολιορκεῖν , τοὺς Ἕλληνας ἐκδίδωσιν .
μέλει γάρ τινι τούτων τῶν τὴν Ἀσίαν οἰκούντων Ἑλλήνων ;
ἀμείνους μέντἂν εἶεν τῶν ἄλλων ἢ τῆς πατρίδος κήδεσθαι 0 .
καὶ τό γ εἰς τὸν Ἑλλήσποντον εἰσπέμπειν ἕτερον στρατηγὸν τοῦτ ἐστίν .
εἰ γὰρ δεινὰ ποιεῖ Διοπείθης καὶ κατάγει τὰ πλοῖα , μικρόν , ὦ ἄνδρες Ἀθηναῖοι , μικρὸν πινάκιον ταῦτα πάντα κωλῦσαι δύναιτ ἄν , καὶ λέγουσιν οἱ νόμοι , ταῦτα τοὺς ἀδικοῦντας εἰσαγγέλλειν , οὐ μὰ Δί οὐ δαπάναις καὶ τριήρεσιν τοσαύταις ἡμᾶς αὐτοὺς φυλάττειν , ἐπεὶ τοῦτό γ ἐστὶν ὑπερβολὴ μανίας ·
ἀλλ ἐπὶ μὲν τοὺς ἐχθρούς , οὓς οὐκ ἔστι λαβεῖν ὑπὸ τοῖς νόμοις , καὶ στρατιώτας τρέφειν καὶ τριήρεις ἐκπέμπειν καὶ χρήματ εἰσφέρειν δεῖ καὶ ἀναγκαῖόν ἐστιν , ἐπὶ δ ἡμᾶς αὐτοὺς ψήφισμα , εἰσαγγελία , πάραλος ταῦτ ἔστιν 0 .
ταῦτ ἦν εὖ φρονούντων ἀνθρώπων , ἐπηρεαζόντων δὲ καὶ διαφθειρόντων τὰ πράγμαθ ἃ νῦν οὗτοι ποιοῦσιν .
καὶ τὸ μὲν τούτων τινὰς εἶναι τοιούτους , δεινὸν ὂν οὐ δεινόν ἐστιν ·
ἀλλ ὑμεῖς οἱ καθήμενοι οὕτως ἤδη διάκεισθε , ὥστ , ἂν μέν τις εἴπῃ παρελθὼν ὅτι Διοπείθης ἐστὶ τῶν κακῶν πάντων αἴτιος , ἢ Χάρης ἢ Ἀριστοφῶν ἢ ὃν ἂν τῶν πολιτῶν εἴπῃ τις , εὐθέως φατὲ καὶ θορυβεῖθ ὡς ὀρθῶς λέγει ·
ἂν δὲ παρελθὼν λέγῃ τις τ ἀληθῆ , ὅτι ληρεῖτ , Ἀθηναῖοι 0 ·
πάντων τῶν κακῶν καὶ τῶν πραγμάτων τούτων Φίλιππός ἐστ αἴτιος 0 ·
εἰ γὰρ ἐκεῖνος ἦγεν ἡσυχίαν , οὐδὲν ἂν ἦν πρᾶγμα τῇ πόλει , ὡς μὲν οὐκ ἀληθῆ ταῦτ ἐστὶν οὐκ ἔχετ ἀντιλέγειν , ἄχθεσθαι δέ μοι δοκεῖτε καὶ ὥσπερ ἀπολλύναι τι νομίζειν .
αἴτιον δὲ τούτων  καί μοι πρὸς θεῶν , ὅταν εἵνεκα τοῦ βελτίστου λέγω , ἔστω παρρησία  0 ·
παρεσκευάκασιν ὑμᾶς τῶν πολιτευομένων ἔνιοι ἐν μὲν ταῖς ἐκκλησίαις φοβεροὺς καὶ χαλεπούς , ἐν δὲ ταῖς παρασκευαῖς ταῖς τοῦ πολέμου ῥᾳθύμους καὶ εὐκαταφρονήτους 0 .
ἂν μὲν οὖν τὸν αἴτιον εἴπῃ τις ὃν ἴσθ ὅτι λήψεσθε παρ ὑμῖν αὐτοῖς , φατὲ καὶ βούλεσθε ·
ἂν δὲ τοιοῦτον λέγῃ τις , ὃν κρατήσαντας τοῖς ὅπλοις , ἄλλως δ οὐκ ἔστιν κολάσαι , οὐκ ἔχετ , οἶμαι , τί ποιήσετε , ἐξελεγχόμενοι δ ἄχθεσθε .
ἐχρῆν γάρ , ὦ ἄνδρες Ἀθηναῖοι , τ οὐναντίον ἢ νῦν ἅπαντας τοὺς πολιτευομένους ἐν μὲν ταῖς ἐκκλησίαις πράους καὶ φιλανθρώπους ὑμᾶς ἐθίζειν εἶναι  πρὸς γὰρ ὑμᾶς αὐτοὺς καὶ τοὺς συμμάχους ἐν ταύταις ἐστὶ τὰ δίκαια  , ἐν δὲ ταῖς παρασκευαῖς ταῖς τοῦ πολέμου φοβεροὺς καὶ χαλεποὺς ἐπιδεικνύναι 0 ·
πρὸς γὰρ τοὺς ἐχθροὺς καὶ τοὺς ἀντιπάλους ἐκεῖνός ἐσθ ἁγών .
νῦν δὲ δημαγωγοῦντες ὑμᾶς καὶ χαριζόμενοι καθ ὑπερβολὴν οὕτω διατεθήκασιν , ὥστ ἐν μὲν ταῖς ἐκκλησίαις τρυφᾶν καὶ κολακεύεσθαι πάντα πρὸς ἡδονὴν ἀκούοντας , ἐν δὲ τοῖς πράγμασι καὶ τοῖς γιγνομένοις περὶ τῶν ἐσχάτων ἤδη κινδυνεύειν .
φέρε γὰρ πρὸς Διός , εἰ λόγον ὑμᾶς ἀπαιτήσειαν οἱ Ἕλληνες ὧν νυνὶ παρείκατε καιρῶν διὰ ῥᾳθυμίαν , καὶ ἔροινθ ὑμᾶς , ἄνδρες Ἀθηναῖοι , πέμπεθ ὡς ἡμᾶς ἑκάστοτε πρέσβεις , καὶ λέγεθ ὡς ἐπιβουλεύει Φίλιππος ἡμῖν καὶ πᾶσι τοῖς Ἕλλησι , καὶ ὡς φυλάττεσθαι δεῖ τὸν ἄνθρωπον , καὶ πάντα τὰ τοιαυτί 0 1 2 ;
ἀνάγκη φάσκειν καὶ ὁμολογεῖν 0 ·
ποιοῦμεν γὰρ ταῦτα .
εἶτ , ὦ πάντων ἀνθρώπων φαυλότατοι , δέκα μῆνας ἀπογενομένου τ ἀνθρώπου καὶ νόσῳ καὶ χειμῶνι καὶ πολέμοις ἀποληφθέντος ὥστε μὴ ἂν δύνασθαι ἐπανελθεῖν οἴκαδε , οὔ τε τὴν Εὔβοιαν ἠλευθερώσατε , οὔ τε τῶν ὑμετέρων αὐτῶν οὐδὲν ἐκομίσασθε , ἀλλ ἐκεῖνος μὲν ὑμῶν οἴκοι μενόντων , σχολὴν ἀγόντων , ὑγιαινόντων  εἰ δὴ τοὺς τὰ τοιαῦτα ποιοῦντας ὑγιαίνειν φήσαιμεν  , δύ ἐν Εὐβοίᾳ κατέστησε τυράννους , τὸν μὲν ἀπαντικρὺ τῆς Ἀττικῆς ἐπιτειχίσας , τὸν δ ἐπὶ Σκίαθον , ὑμεῖς δ οὐ δὲ ταῦτ ἀπελύσασθε , εἰ μηδὲν ἄλλ ἐβούλεσθε , ἀλλ εἰάκατε ;
ἀφέστατε δῆλον ὅτι αὐτῷ , καὶ φανερὸν πεποιήκατε ὅτι οὐ δ ἂν δεκάκις ἀποθάνῃ , οὐδὲν μᾶλλον κινήσεσθε 0 .
τί οὖν πρεσβεύετε καὶ κατηγορεῖτε καὶ πράγμαθ ἡμῖν παρέχετε ;
ἂν ταῦτα λέγωσι , τί ἐροῦμεν ἢ τί φήσομεν , Ἀθηναῖοι ;
ἐγὼ μὲν γὰρ οὐχ ὁρῶ .
εἰσὶ τοίνυν τινὲς οἳ τότ ἐξελέγχειν τὸν παριόντ οἴονται , ἐπειδὰν ἐρωτήσωσι τί οὖν χρὴ ποιεῖν ;
οἷς ἐγὼ μὲν τὸ δικαιότατον καὶ ἀληθέστατον τοῦτ ἀποκρινοῦμαι , ταῦτα μὴ ποιεῖν ἃ νυνὶ ποιεῖτε , οὐ μὴν ἀλλὰ καὶ καθ ἕκαστον ἀκριβῶς ἐρῶ .
καὶ ὅπως , ὥσπερ ἐρωτῶσι προθύμως , οὕτω καὶ ποιεῖν ἐθελήσουσιν .
πρῶτον μέν , ὦ ἄνδρες Ἀθηναῖοι , τοῦτο παρ ὑμῖν αὐτοῖς βεβαίως γνῶναι , ὅτι τῇ πόλει Φίλιππος πολεμεῖ καὶ τὴν εἰρήνην λέλυκεν  καὶ παύσασθε περὶ τούτου κατηγοροῦντες ἀλλήλων  καὶ κακόνους μέν ἐστι καὶ ἐχθρὸς ὅλῃ τῇ πόλει καὶ τῷ τῆς πόλεως ἐδάφει , προσθήσω δὲ καὶ τοῖς ἐν τῇ πόλει πᾶσιν ἀνθρώποις , καὶ τοῖς μάλιστ οἰομένοις αὐτῷ χαρίζεσθαι  εἰ δὲ μή , σκεψάσθων Εὐθυκράτη καὶ Λασθένη τοὺς Ὀλυνθίους , οἳ δοκοῦντες οἰκειότατ αὐτῷ διακεῖσθαι , ἐπειδὴ τὴν πόλιν πρ οὔδοσαν , πάντων κάκιστ ἀπολώλασιν  , οὐδενὶ μέντοι μᾶλλον ἢ τῇ πολιτείᾳ πολεμεῖ οὐ δ ἐπιβουλεύει , καὶ σκοπεῖ μᾶλλον οὐ δὲ ἓν τῶν πάντων , ἢ πῶς ταύτην καταλύσει 0 .
καὶ τοῦτ εἰκότως τρόπον τινὰ πράττει ·
οἶδεν γὰρ ἀκριβῶς ὅτι οὐ δ ἂν πάντων τῶν ἄλλων γένηται κύριος , οὐδὲν ἔστ αὐτῷ βεβαίως ἔχειν , ἕως ἂν ὑμεῖς δημοκρατῆσθε , ἀλλ ἐάν ποτε συμβῇ τι πταῖσμα , ἃ πολλὰ γένοιτ ἂν ἀνθρώπῳ , ἥξει πάντα τὰ νῦν συμβεβιασμένα καὶ καταφεύξεται πρὸς ὑμᾶς ·
ἐστὲ γὰρ ὑμεῖς οὐκ αὐτοὶ πλεονεκτῆσαι καὶ κατασχεῖν ἀρχὴν εὖ πεφυκότες , ἀλλ ἕτερον λαβεῖν κωλῦσαι καὶ ἔχοντ ἀφελέσθαι δεινοί , καὶ ὅλως ἐνοχλῆσαι τοῖς ἄρχειν βουλομένοις καὶ πάντας ἀνθρώπους εἰς ἐλευθερίαν ἐξελέσθαι ἕτοιμοι 0 .
οὔκουν βούλεται τοῖς ἑαυτοῦ καιροῖς τὴν παρ ὑμῶν ἐλευθερίαν ἐφεδρεύειν , οὐ δὲ πολλοῦ δεῖ , οὐ κακῶς οὐ δ ἀργῶς ταῦτα λογιζόμενος .
πρῶτον μὲν δὴ τοῦτο δεῖ , ἐχθρὸν ὑπειληφέναι τῆς πολιτείας καὶ τῆς δημοκρατίας ἀδιάλλακτον ἐκεῖνον ·
εἰ γὰρ μὴ τοῦτο πεισθήσεσθε ταῖς ψυχαῖς , οὐκ ἐθελήσεθ ὑπὲρ τῶν πραγμάτων σπουδάζειν ·
δεύτερον δ εἰδέναι σαφῶς ὅτι πάνθ ὅσα πραγματεύεται καὶ κατασκευάζεται νῦν , ἐπὶ τὴν ἡμετέραν πόλιν παρασκευάζεται , καὶ ὅπου τις ἐκεῖνον ἀμύνεται , ἐνταῦθ ὑπὲρ ἡμῶν ἀμύνεται 0 .
οὐ γὰρ οὕτω γ εὐήθης οὐδεὶς ὃς ὑπολαμβάνει τὸν Φίλιππον τῶν μὲν ἐν Θρᾴκῃ κακῶν  τί γὰρ ἂν ἄλλο τις εἴποι Δρογγίλον καὶ Καβύλην καὶ Μάστειραν καὶ ἃ νῦν ἐξαιρεῖ ; 0
τούτων μὲν ἐπιθυμεῖν καὶ ὑπὲρ τοῦ ταῦτα λαβεῖν καὶ πόνους καὶ χειμῶνας καὶ τοὺς ἐσχάτους κινδύνους ὑπομένειν , τῶν δ Ἀθηναίων λιμένων καὶ νεωρίων καὶ τριήρων καὶ τῶν ἔργων τῶν ἀργυρείων καὶ τοσούτων προσόδων οὐκ ἐπιθυμεῖν , ἀλλὰ ταῦτα μὲν ὑμᾶς ἐάσειν ἔχειν , ὑπὲρ δὲ τῶν μελινῶν καὶ τῶν ὀλυρῶν τῶν ἐν τοῖς Θρᾳκίοις σιροῖς ἐν τῷ βαράθρῳ χειμάζειν .
οὐκ ἔστι ταῦτα , ἀλλὰ κ ἀκεῖν ὑπὲρ τοῦ τούτων γενέσθαι κύριος καὶ τ ἄλλα πάντα πραγματεύεται .
τί οὖν εὖ φρονούντων ἀνθρώπων ἐστίν ;
εἰδότας ταῦτα καὶ ἐγνωκότας τὴν μὲν ὑπερβάλλουσαν καὶ ἀνήκεστον ταύτην ῥᾳθυμίαν ἀποθέσθαι , χρήματα δ εἰσφέρειν καὶ τοὺς συμμάχους ἀξιοῦν , καὶ ὅπως τὸ συνεστηκὸς τοῦτο συμμενεῖ στράτευμ ὁρᾶν καὶ πράττειν , ἵν ὥσπερ ἐκεῖνος ἕτοιμον ἔχει δύναμιν τὴν ἀδικήσουσαν καὶ καταδουλωσομένην ἅπαντας τοὺς Ἕλληνας , οὕτω τὴν σώσουσαν ὑμεῖς καὶ βοηθήσουσαν ἅπασιν ἕτοιμον ἔχητε .
οὐ γὰρ ἔστι βοηθείαις χρωμένους οὐδέποτ οὐδὲν τῶν δεόντων πρᾶξαι , ἀλλὰ κατασκευάσαντας δεῖ δύναμιν , καὶ τροφὴν ταύτῃ πορίσαντας καὶ ταμίας καὶ δημοσίους , καὶ ὅπως ἔνι τὴν τῶν χρημάτων φυλακὴν ἀκριβεστάτην γενέσθαι , οὕτω ποιήσαντας , τὸν μὲν τῶν χρημάτων λόγον παρὰ τούτων λαμβάνειν , τὸν δὲ τῶν ἔργων παρὰ τοῦ στρατηγοῦ 0 .
κ ἂν οὕτω ποιήσητε καὶ ταῦτ ἐθελήσηθ ὡς ἀληθῶς , ἄγειν εἰρήνην δικαίαν καὶ μένειν ἐπὶ τῆς αὑτοῦ Φίλιππον ἀναγκάσετε , οὗ μεῖζον οὐδὲν ἂν γένοιτ ἀγαθόν , ἢ πολεμήσετ ἐξ ἴσου 0 .
εἰ δέ τῳ δοκεῖ ταῦτα καὶ δαπάνης μεγάλης καὶ πόνων πολλῶν καὶ πραγματείας εἶναι , καὶ μάλ ὀρθῶς δοκεῖ ·
ἀλλ ἐὰν λογίσηται τὰ τῇ πόλει μετὰ ταῦτα γενησόμενα , ἂν ταῦτα μὴ θέλῃ , εὑρήσει λυσιτελοῦν τὸ ἑκόντας ποιεῖν τὰ δέοντα .
εἰ μὲν γάρ ἐστί τις ἐγγυητὴς θεῶν  οὐ γὰρ ἀνθρώπων γ οὐδεὶς ἂν γένοιτ ἀξιόχρεως τηλικούτου πράγματος  ὡς , ἐὰν ἄγηθ ἡσυχίαν καὶ ἅπαντα προῆσθε , οὐκ ἐπ αὐτοὺς ὑμᾶς τελευτῶν ἐκεῖνος ἥξει , αἰσχρὸν μὲν νὴ τὸν Δία καὶ πάντας θεοὺς καὶ ἀνάξιον ὑμῶν καὶ τῶν ὑπαρχόντων τῇ πόλει καὶ πεπραγμένων τοῖς προγόνοις , τῆς ἰδίας ἕνεκα ῥᾳθυμίας τοὺς ἄλλους πάντας Ἕλληνας εἰς δουλείαν προέσθαι , καὶ ἔγωγ αὐτὸς μὲν τεθνάναι μᾶλλον ἂν ἢ ταῦτ εἰρηκέναι βουλοίμην 0 1 ·
οὐ μὴν ἀλλ εἴ τις ἄλλος λέγει καὶ ὑμᾶς πείθει , ἔστω , μὴ ἀμύνεσθε , ἅπαντα πρόεσθε .
εἰ δὲ μηδενὶ τοῦτο δοκεῖ , τ οὐναντίον δὲ πρόϊσμεν ἅπαντες , ὅτι ὅσῳ ἂν πλειόνων ἐάσωμεν ἐκεῖνον γενέσθαι κύριον , τοσούτῳ χαλεπωτέρῳ καὶ ἰσχυροτέρῳ χρησόμεθ ἐχθρῷ , ποῖ ἀναδυόμεθα ;
ἢ τί μέλλομεν ;
ἢ πότ , ὦ ἄνδρες Ἀθηναῖοι , τὰ δέοντα ποιεῖν ἐθελήσομεν ;
ὅταν νὴ Δί ἀναγκαῖον ᾖ 0 .
ἀλλ ἣν μὲν ἄν τις ἐλευθέρων ἀνθρώπων ἀνάγκην εἴποι , οὐ μόνον ἤδη πάρεστιν , ἀλλὰ καὶ πάλαι παρελήλυθε , τὴν δὲ τῶν δούλων ἀπεύχεσθαι δήπου μὴ γενέσθαι δεῖ .
διαφέρει δὲ τί ;
ὅτι ἐστὶν ἐλευθέρῳ μὲν ἀνθρώπῳ μεγίστη ἀνάγκη ἡ ὑπὲρ τῶν γιγνομένων αἰσχύνη , καὶ μείζω ταύτης οὐκ οἶδ ἥντιν ἂν εἴποιμεν ·
δούλῳ δὲ πληγαὶ καὶ ὁ τοῦ σώματος αἰκισμός , ἃ μή τε γένοιτο οὔ τε λέγειν ἄξιον 0 .
πάντα τοίνυν τ ἄλλ εἰπὼν ἂν ἡδέως , καὶ δείξας ὃν τρόπον ὑμᾶς ἔνιοι καταπολιτεύονται , τὰ μὲν ἄλλ ἐάσω ·
ἀλλ ἐπειδάν τι τῶν πρὸς Φίλιππον ἐμπέσῃ , εὐθὺς ἀναστάς τις λέγει τὸ τὴν εἰρήνην ἄγειν ὡς ἀγαθὸν καὶ τὸ τρέφειν δύναμιν μεγάλην ὡς χαλεπόν , καὶ διαρπάζειν τινὲς τὰ χρήματα βούλονται , καὶ τοιούτους λόγους , ἐξ ὧν ἀναβάλλουσι μὲν ὑμᾶς , ἡσυχίαν δὲ ποιοῦσιν ἐκείνῳ πράττειν ὅ τι βούλεται 0 .
ἐκ δὲ τούτων περιγίγνεται , ὑμῖν μὲν ἡ σχολὴ καὶ τὸ μηδὲν ἤδη ποιεῖν , ἃ δέδοιχ ὅπως μήποθ ἡγήσεσθ ἐπὶ πολλῷ γεγενῆσθαι , τούτοις δ αἱ χάριτες καὶ ὁ μισθὸς ὁ τούτων 0 .
ἐγὼ δ οἴομαι τὴν μὲν εἰρήνην ἄγειν οὐχ ὑμᾶς δεῖν πείθειν , οἳ πεπεισμένοι κάθησθε , ἀλλὰ τὸν τὰ τοῦ πολέμου πράττοντα ·
ἂν γὰρ ἐκεῖνος πεισθῇ , τά γ ἀφ ὑμῶν ὑπάρχει ·
νομίζειν δ εἶναι χαλεπὰ οὐχ ὅσ ἂν εἰς σωτηρίαν δαπανῶμεν , ἀλλ ἃ πεισόμεθα , ἂν ταῦτα μὴ θέλωμεν ποιεῖν ·
καὶ τὸ διαρπασθήσεται τὰ χρήματα τῷ φυλακὴν εἰπεῖν δι ἧς σωθήσεται κωλύειν , οὐχὶ τῷ τοῦ συμφέροντος ἀφεστάναι .
καίτοι ἔγωγ ἀγανακτῶ καὶ αὐτὸ τοῦτ , ὦ ἄνδρες Ἀθηναῖοι , εἰ τὰ μὲν χρήματα λυπεῖ τινὰς ὑμῶν εἰ διαρπασθήσεται , ἃ καὶ φυλάττειν καὶ κολάζειν τοὺς ἀδικοῦντας ἐφ ὑμῖν ἐστι , τὴν δ Ἑλλάδα πᾶσαν οὑτωσὶ Φίλιππος ἐφεξῆς ἁρπάζων οὐ λυπεῖ , καὶ ταῦτ ἐφ ὑμᾶς ἁρπάζων .
τί ποτ οὖν ἐστι τὸ αἴτιον , ὦ ἄνδρες Ἀθηναῖοι , τὸ τὸν μὲν οὕτω φανερῶς στρατεύοντα , ἀδικοῦντα , πόλεις καταλαμβάνοντα , μηδένα τούτων πώποτ εἰπεῖν ὡς πόλεμον ποιεῖ , τοὺς δὲ μὴ ἐπιτρέπειν μη δὲ προΐεσθαι ταῦτα συμβουλεύοντας , τούτους τὸν πόλεμον ποιήσειν αἰτιᾶσθαι ;
ἐγὼ διδάξω ·
ὅτι τὴν ὀργὴν ἣν εἰκός ἐστι γενέσθαι παρ ὑμῶν , ἄν τι λυπῆσθε τῷ πολέμῳ , εἰς τοὺς ὑπὲρ ὑμῶν λέγοντας τὰ βέλτιστα τρέψαι βούλονται , ἵνα τούτους κρίνητε , μὴ Φίλιππον ἀμύνησθε , καὶ κατηγορῶσιν αὐτοί , μὴ δίκην δῶσιν ὧν ποιοῦσι νῦν .
τοῦτ αὐτοῖς δύναται τὸ λέγειν ὡς ἄρα βούλονται πόλεμόν τινες ποιῆσαι παρ ὑμῖν , καὶ περὶ τούτου ἡ διαδικασία αὕτη ἐστίν .
ἐγὼ δ οἶδ ἀκριβῶς ὅτι οὐ γράψαντος Ἀθηναίων οὐδενός πω πόλεμον , καὶ ἄλλα πολλὰ Φίλιππος ἔχει τῶν τῆς πόλεως καὶ νῦν εἰς Καρδίαν πέπομφε βοήθειαν .
εἰ μέντοι βουλόμεθ ἡμεῖς μὴ προσποιεῖσθαι πολεμεῖν αὐτὸν ἡμῖν , ἀνοητότατος πάντων ἂν εἴη τῶν ὄντων ἀνθρώπων , εἰ τοῦτ ἐξελέγχοι .
ἀλλ ἐπειδὰν ἐπ αὐτοὺς ἡμᾶς ἴῃ , τί φήσομεν ;
ἐκεῖνος μὲν γὰρ οὐ πολεμεῖν , ὥσπερ οὐ δ Ὠρείταις , τῶν στρατιωτῶν ὄντων ἐν τῇ χώρᾳ , οὐ δὲ Φεραίοις πρότερον , πρὸς τὰ τείχη προσβάλλων αὐτῶν , οὐ δ Ὀλυνθίοις ἐξ ἀρχῆς , ἕως ἐν αὐτῇ τῇ χώρᾳ τὸ στράτευμα παρῆν ἔχων 0 1 .
ἢ καὶ τότε τοὺς ἀμύνεσθαι κελεύοντας πόλεμον ποιεῖν φήσομεν ;
οὐκοῦν ὑπόλοιπον δουλεύειν 0 ·
οὐ γὰρ ἄλλο γ οὐδέν ἐστι μεταξὺ τοῦ μή τ ἀμύνεσθαι μή τ ἄγειν ἡσυχίαν ἐᾶσθαι .
καὶ μὴν οὐχ ὑπὲρ τῶν ἴσων ὑμῖν καὶ τοῖς ἄλλοις ἔσθ ὁ κίνδυνος ·
οὐ γὰρ ὑφ αὑτῷ τὴν πόλιν ποιήσασθαι βούλεται Φίλιππος , ἀλλ ὅλως ἀνελεῖν .
οἶδεν γὰρ ἀκριβῶς ὅτι δουλεύειν μὲν ὑμεῖς οὔ τ ἐθελήσετε , οὔ τ , ἂν ἐθελήσητε , ἐπιστήσεσθε  ἄρχειν γὰρ εἰώθατε  , πράγματα δ αὐτῷ παρασχεῖν , ἂν καιρὸν λάβητε , πλείω τῶν ἄλλων ἀνθρώπων ἁπάντων δυνήσεσθε .
ὡς οὖν ὑπὲρ τῶν ἐσχάτων ὄντος τοῦ ἀγῶνος , οὕτω προσήκει γιγνώσκειν , καὶ τοὺς πεπρακότας αὑτοὺς ἐκείνῳ μισεῖν κ ἀποτυμπανίσαι ·